Arnór Smárason

**Arnór Smárason** (født 7. september 1988) er en islandsk fotballspiller som spiller for Valur.

## Tidlig liv
Arnór er født i Akranes i Island. Han startet sin fotballkarrière i den lokale klubben Akraness, før han flyttet til Norge som 15-åring med familien. Han spilte ett år for Molde FK mens hans far studerte på Høgskolen i Molde, før han returnerte til Island.. Ett år seinere flyttet Arnór til Nederland og ungdomslaget til SC Heerenveen.

## Klubkarriere
### Heerenveen
Arnór signerte sin første profesjonelle kontrakt med SC Heerenveen 9. september 2007 i en alder av 19 år. Han fikk sin seniordebut samme sesong, våren 2008, der han også signerte en ny 3-årskontrakt.

I sesongen 2008-2009 ble Arnór en fast spiller for Heerenveen. Han gjorde sin europeiske debut i Europa League den 18. september 2008, når han kom inn som innbytter i 1-1-kampen mot det portugisiske laget Vitória. En måned seinere, den 19. oktober 2008, scoret Arnór sitt første mål for klubben, i 2-2-kampen mot Roda. Denne sesongen kom Heerenveen på 5.-plass i Eredivisie og gikk hele veien til finalen i KNVB Cup, der de vant mot Twente, etter at kampen endte 2-2 og gikk til straffer. Der ble det 5-4 til Heerenveen, Arnór var ubenyttet innbytter. I alt fikk Arnór 27 kamper og scoret 5 mål i løpet av denne sesongen.

På grunn av en ryggskade mistet Arnór mesteparten av 2009/2010-sesongen i Eredivisie. Han ble sendt til klinikken som Bayer Munich klubb doktor Hans-Wilhelm Müller-Wolfahrt, som behandlet han på våren 2010.
Arnór returnerte på banen samme år, der han fikk to kamper i løpet av sesongen. På den samme tiden, kommuniserte Heerenveen med Arnór at han kom til å forlate klubben som bosman-spiller den neste sommeren, på grunn av klubbens finansielle problemer.

### Esbjerg
I juni 2010 gikk Arnór til Esbjerg i Danmark. Arnór signerte en 3-årskontrakt med superliga-klubben. Han gikk rett inn på førstelaget og fikk sin første kamp i første runde av 2010-11-sesongen mot Odense i 0-3-tapet.
Han scoret sitt første mål den 28. august 2010 i 2-1-seieren mot Silkeborg. Arnór spilte 24 av Esbjergs 33 ligakamper denne sesongen, da klubben skuffende endte på nedrykksplass og rykket ned til 1. divisjon.

Esbjerg fikk en rask retur til superligaen, da de med seks runder igjen av 2011-12-sesongen ble kronet til vinnere av 1. divisjon og rykket dermed opp igjen til superligaen. Arnór spilte 19 kamper denne sesongen og scoret 5 mål, da han ble brukt som en rotasjonsspiller.

Arnór startet sin første kamp i 2012-13-sesongen i tredje runde mot SønderjyskE, der han scoret det eneste målet i 1-3-tapet. I den samme kampen pådro Arnór seg en kneskade som holdt han på sidelinjen på høsten 2012. Han kom tilbake fra skade den 8. november og spilte kamp mot Aalborg i cupen, kampen endte 0-0 og endte med 4-2-seier i straffesparkkonkurransen. Etter en tøff vinter med lite spilletid, kom Arnór seg inn på førstelaget og spilte de siste 7 kampene av sesongen og scoret 5 mål. 9. mai 2013 vant Esbjerg finale i cupen mot Randers, Arnór startet kampen og ble byttet ut på overtid. Sommeren 2013 forlot Arnór Esbjerg etter at kontraken hans gikk ut.

### Helsingborgs IF og utlån til Torpedo Moskva
I juli 2013 signerte Arnór en tre og ett halv års kontrakt med den svenske klubben Helsingborgs IF. Han ble hentet inn som erstatter for Alejandro Bedoya, som nylig ble solgt til Ligue 1-klubben Nantes. Når Arnór kom til Helsingborg halvveis i 2013-sesongen av Allsvenskan lå klubben på 2.-plass. Arnór fikk sin debut den 15. juli, i 3-0-seieren mot Östers IF. Hans første mål for klubben kom bare noen uker seinere, den 5. august i 1-2-tapet mot Djurgårdens. Klubben endte til slutt på 5.-plass i Allsvenskan, og Arnór fikk 14 kamper og scoret 4 mål.

I løpet av 2014-sesongen spilte Arnór 27 av 30 kamper i serien og scoret 3 mål. I tillegg scoret han 2 mål på 6 kamper i den Svenska Cupen, da Helsingborg tok seg hele veien til finalen. Helsingborg tapte finalen 0-1 mot Elfsborg.

Før 2015-sesongen, med 2 år igjen av kontrakten, ble Arnór lånt ut til Torpedo Moskva i Russisk Premier League. I hans debut den 15. mars 2015 mot Zenit scoret med et saksespark i krysset på overtid, kampen endte 1-1. I mai 2015, gikk hele troppen til Torpedo ut i streik, grunnet manglende utbetaling av lønn siden starten av året. Arnór fikk totalt 11 kamper og scoret 2 mål i sitt seks måneder lange utlån til Torpedo.

Sommeren 2015 returnerte Arnór til Helsingborg, bare for å bli sett på som problem på grunn av han høye lønn av treneren Henrik Larsson. På grunn av skader i troppen, kom Arnór tilbake i startellevern og scoret på ett langskudd i 3-1-seieren over AIK den 19. juli 2015. Han beholdt plassen sin på laget ut sesongen, og scoret 5 mål på 14 kamper og ble Helsingborgs nest mest-scorende i ligaen.

### Hammarby IF
Den 10. desember 2015 signerte Arnór en treårskontrakt for stockholmsklubben Hammarby IF. Han gikk gratis til klubben, selv om han hadde 1 år igjen av kontrakten med Helsingborg. Arnór fikk sin debut for Hammarby den 26. februar 2016, i 0-0-kampen mot Syrianska FC i den Svenska Cupen. En måned seinere scoret Arnór ett spektakulært volleymål i derby-kampen mot AIK i kvartfinalen i Svenska Cupen. Hammarby vant kampen på straffer, etter att keeper Ögmundur Kristinsson scoret på den avgjørende straffen. I hans første sesong for klubben, etablerte Arnór seg som en av de faste i startellevern, og spilte 27 kamper og scoret 4 mål.

I begynnelsen av 2017-sesongen, under den nye treneren Jakob Michelsen, ble Arnór den nye vise-kapteinen. Arnór scoret 5 mål på 29 seriekamper denne sesongen. Imidlertid ble han i 2018 brukt sparsomt av Hammarby og forlot klubben den 27. juli og signerte med Lillestrøm i Eliteserien.

### Lillestrøm
29. juli 2018 signerte Arnór en halvtårskontrakt med Lillestrøm. Arnór fikk sin debut i hjemmekampen mot Molde, Arnór scoret sitt første mål bare 17 minutter ut i debuten. Kampen endte 2-2. Arnór noterte seg for 7 mål på 13 kamper. 23. januar 2019 skrev han under en ny toårskontrakt med Lillestrøm.

## Landslagskarriere
Arnór Smárason ble først kalt opp til Island U21 i 2007, der han spilte 10 kamper og scoret 2 mål på 4 år.

Han fikk sin debut i en vennskapskamp mot Wales den 21. mai 2008, i ett 0-1-tap. Arnór scoret sitt første landslagsmål i vennskapskampen mot Liechtenstein i 2-0-seieren 11. februar 2009.

Da Island kvalifiserte seg til EM 2016, ble ikke Arnór tatt ut i troppen av trener Lars Lagerbäck.

## Trofeer
### Klubb
**[[SC Heerenveen]]**
* KNVB Cup: 2009

**[[Esbjerg fB]]**
* 1. Divisjon:2011–12
* DBU Pokalen: 2012–13

## Referanser


## Eksterne lenker
*